बांदा। बिसंडी खुर्द निवासी अजय (11) पुत्र रामकृपाल को बुधवार को लू लग गई। जिला अस्पताल में उसकी मौत हो गई। एक अन्य घटना में अतर्रा निवासी कल्लू (45) पुत्र मंगना प्रसाद को मंगलवार को लू लगने से जिला अस्पताल में भर्ती कराया गया। बुधवार को उसने दम तोड़ दिया। उधर, जीआरपी पुलिस ने बुधवार को सुबह रेलवे ओवर ब्रिज के नीचे प्लेटफार्म पर अज्ञात वृद्ध का शव बरामद किया। साधु वेशधारी वृद्ध की मौत लू लगने से बताई गई है। उधर ओरन में गाज गिरने से सात मवेशियों की मौत हो गई। मवेशी मालिक बेहोश हो गया। बुधवार को लमेहटा गांव के मजरा सिपहारी निवासी चुन्नू यादव मवेशी चराने खेत गया था। दोपहर को बूंदा-बांदी के बीच वह बकरियां लेकर वह पेड़ के नीचे खड़ा होगा। बिजली गिरने से छह बकरियों व एक भेड़ की मौत हो गई। ब्यूरोेे